钦定古今图书集成/明伦汇编/氏族典/第432卷 > 赵汉
## 钦定古今图书集成/明伦汇编/氏族典/第432卷 > 赵汉

按《明外史许相卿传》：“赵汉，字鸿逵，平湖人。正德六年
进士，授建昌推官。擢南京户科给事中，改兵科。嘉靖
初，以哭争大礼，系诏狱，廷杖。历吏科左给事中，以疾
去。起故官，迁工科都给事中。疏言桂萼、翟銮旷职，张
璁专权。帝怒，出为陕西右参政，告归。久之，以故官起
山西，不数月，复致仕。子伊，广西副使，以养父归，屡征”
不起。